મુલુંડના મોરાર રોડ નજીક ચંદનબાલા અને અજન્તા સોસાયટીની બહાર ખુલ્લા પડેલા ઇલેક્ટ્રિક બૉક્સના દરવાજા વિશે જણાવતાં દિલીપ લાખાણીએ મિડ-ડે LOCALને કહ્યું હતું કે ‘છેલ્લા વીસેક દિવસથી આ જંક્શન બૉક્સના દરવાજા ખુલ્લા પડ્યા છે. કેટલાક દિવસોથી આખા મુંબઈમાં ધોધમાર વરસાદ ચાલુ છે, પણ MSEBને કોઈની પડી નથી. અમે ફરિયાદો કરી છતાં કોઈ કાર્યવાહી નથી થઈ અને અમારામાંથી જ કોઈ ભાઈએ સાવચેતીના પગલારૂપે ખુલ્લા પડેલા ઇલેક્ટ્રિક બૉક્સના દરવાજા પાસે જૂનું કૅરમ બોર્ડ વરસાદનું પાણી જતું અટકાવવા મૂકી દીધું છે. હવે જોઈએ MSEBવાળાની આંખ ક્યારે ખૂલે છે.’